Tüdőlebeny futóverseny – Lébény

Versenykiírás

A verseny időpontja: **2020. október 17.**

A versenyiroda helye: **9155 Lébény, Fő tér**

Versenyiroda nyitva tartása: 9.00-11.00 óráig

A futamok a Fő térről indulnak a következő sorrendben:

**10:00-tól: gyermek futamok**

* **125 m** 4 éves korig
* **500 m** 5-8 éves korig

**10:30-tól: 2 km-es futam** 9-12 éves korig

**11.00-tól:** **5 km-es és 10km-es futam rajt**

**12:30** szintidő vége

**13:00** eredményhirdetés

A nevezés online regisztrációhoz kötött, amit az alábbi linken tudnak megtenni:

Az online felületen történő nevezés, és a nevezési díj befizetése kizárólag **2020.10.11-ig** lehetséges. Ezt követően már csak helyszíni nevezésre van lehetőség.

Érdemes mihamarabb nevezni, mert az első 20 befizetőnek meglepetéssel készülünk!

**A nevezés díja:**

* A 125, illetve 500 m-es gyermekfutamokon nincs nevezési díj.
* A 2, 5, 10 km-es futamokon, online nevezéssel:
	+ early bird (szeptember 15-től szeptember 27-ig): 3000 Ft
	+ normál (szeptember 28-tól október 11-ig): 3500 Ft
* Helyszíni nevezés esetén: 4000 Ft

**A nevezési díj befizetése:**

A nevezés összegének kiegyenlítése utalással 2020.10.11.-ig lehetséges, az alábbi bankszámlaszámra: 11737076-15366973-00000000

Kedvezményezett: Lébény Város Önkormányzata

**!** A megjegyzés rovatba kérjük beírni a nevezés során kapott egyedi azonosítót (Több családtag nevezése esetében vesszővel elválasztva).

A nevezési díj az alábbi szolgáltatásokat tartalmazza:

* Versenyen való részvétel a kijelölt útvonalakon.
* Befutó csomag, érem (a befutó csomagot és érmet azoknak biztosítjuk, akik az online nevezési felületen előzetesen neveznek. (A helyszíni nevezések esetében mindezt korlátozott számban tudjuk rendelkezésre bocsátani!)
* Rajtszám biztosítása az online nevezők részére. (A helyszíni nevezések esetében mindezt korlátozott számban tudjuk rendelkezésre bocsátani!)
* Gamma Timing- chipes időmérés (2; 5; 10km-en).
* A gyermek futamokon minden résztvevőnek ajándék.
* Frissítőpont biztosítása a futók részére.
* Öltözőhasználat a futóverseny résztvevőinek (lébényi sportcsarnok).

A verseny díjazása:

A 125, 500 m-es gyermek futamon minden versenyző apró ajándékot kap.

A 2, 5 és 10 km-es futamon minden résztvevő érmet és befutócsomagot kap. Az első három női és férfi kategória győztest külön díjazzuk.

**Ezúton tájékoztatjuk a résztvevőket, hogy a verseny napjáig meghozott országos járványügyi intézkedéseket figyelemmel kísérjük. Amennyiben a rendezvényt lemondani kényszerülünk az esetleges korlátozások miatt, úgy a befizetett nevezési díjakat maradéktalanul visszautaljuk.**

**Elérhetőségek:** tudolebeny@gmail.com

**Versenyszabályzat**

1. **A versenyszabályzat elfogadásáról**

A Tüdőlebeny 2020 indulójaként a jelen versenyszabályzatban foglaltakat a Résztvevő magára nézve kötelezően elfogadja és kötelezettséget vállal annak betartására. Tudomásul veszi, hogy a regisztráción keresztül nevezett résztvevőkre a jelen versenyszabályzat hatálya kiterjed.

1. **Az egészségi állapotról**

A Résztvevő kijelenti, hogy a Tüdőlebeny versenyén egészségesen, saját felelősségére, az általa választott távon mind fizikálisan, mind mentálisan felkészülten indul. Az egészségügyi állapotában bekövetkező állapotromlásért a Szervezőt nem terheli felelősség.

1. **Fotókkal, felvételekkel kapcsolatos rendelkezés**

A Résztvevő tudomásul veszi, hogy a rendezvény ideje alatt felvételek készülhetnek róla. A képek és felvételek készítéséhez és felhasználásához hozzájárul. Tudomásul veszi, hogy a róla készült képeket, felvételeket reklámfilmben és más médiában promóciós célra a Szervezők felhasználhatja. Tudomásul veszi, hogy a versenypályán és a versenyközpontban biztonsági kamerák felvételeket készíthetnek róla. Hozzájárul, hogy a nevezésnél megadott e-mail címre és telefonszámra a Szervező levelet, illetve üzenetet küldjön a verseny információival további sporteseményekkel kapcsolatban.

1. **A nevezések átruházásról**

Elfogadja, hogy a nevezése és a rajtcsomagja át nem ruházható.

1. **A nevezési díjról és fizetési határidőkről**

A nevezési díj beérkezési határidejének betartása a résztvevő felelőssége! Fontos, hogy nem az átutalás időpontja, hanem a Szervező számláján történő jóváírás időpontja az irányadó a határidő megtartása vonatkozásában. Hiányos befizetés esetén a különbözet befizetése elengedhetetlen a nevezés érvényessé válásához. Hiányos befizetés esetén a Szervező e-mailen értesít a különbözet mértékéről, amelynek megfizetésére 3 naptári nap áll rendelkezésre. Amennyiben a megadott határidőn belül a különbözeti összeg a Szervező bankszámláján nem kerül jóváírásra, a nevezés törlésre kerül.

1. **A rajtcsomag felvételéről**

A rajtcsomag átvételéhez személyazonosításra alkalmas igazolvány vagy két tanú által aláírt meghatalmazás, vagy a visszaigazoló e-mail bemutatása szükséges.

1. **A parkolásól és a közlekedésről**

Az eseményen a parkolásra vonatkozó szabályokat és előírásokat a Résztvevő a versenyközpont környékén mind a saját, mind a versenyzőtársai érdekében elfogadja és betartja. A verseny útvonala táblákkal jól láthatóan van jelölve. Az útvonalon önkéntesek, polgárőrök segítik a haladást, utasításaikat a versenyzők minden esetben kötelesek betartani. Ellenkező esetben a rajtszámot és a chipet levesszük.

1. **Vis maior**

A Résztvevő tudomásul veszi, hogy amennyiben a versenyt elháríthatatlan külső ok (vis maior), így különösen, de nem kizárólagosan az időjárási körülmények, természeti katasztrófa, sztrájk, blokád vagy más előre nem várt, extrém, nem tervezhető és elháríthatatlan ok miatt nem lehet megrendezni, úgy a Szervező új időpontot jelöl meg részére (amelyről hivatalos tájékoztatást ad) és a nevezési díjat nem fizeti vissza. A versenyszervező a program helyszínének, időpontjának, valamint a pálya módosításának jogát fenntartja.

Viharos időjárás esetén a szervező a versenyt bármikor ideiglenesen vagy véglegesen felfüggesztheti, majd újraindíthatja. A szervező a versenyzők tájékoztatását a verseny alatt a közösségi médiában a sorozat Facebook oldalán és az esemény weboldalán teszi közzé.

1. **Adatok hitelességéről**

A Résztvevő a jelentkezéskor elküldött adatai a valóságnak megfelelnek, azok tárolásához és felhasználásához hozzájárul. Az általa megadott címre, telefonszámra a Szervező hírlevelet, szöveges tájékoztató üzeneteket és további versenyekkel kapcsolatban leveleket küldhet.

1. **Az időmérő rendszer hibájának esetén**

Az időmérő rendszer hibája esetén a verseny 1-3 helyezett futóinak idejét a célban felírással rögzítjük és a beérkezés sorrendjében hirdetünk eredményt. Ezen esetben nem nettó időmérés szabályai vannak érvényben, hanem a kizárólag a célba érkezés sorrendje dönt.

1. **A rajtszám viseletéről**

A verseny alatt a rajtszámot a Résztvevő elől viseli. Időbüntetést kaphat az, aki a rajtszámát összehajtja, letakarja, vagy nem jól látható módon viseli a verseny ideje alatt. Kizárásra kerülhet az a versenyző, aki a figyelmeztetés ellenére továbbra is megszegi a rajtszám viselésére vonatkozó szabályokat.

1. **Kizárható továbbá, aki**

a.) nem teljesíti a Szervezők által kijelölt teljes távot,
b.) a nevezési formot pontatlanul, vagy nem a valóságnak megfelelően, illetve hiányosan tölti ki,

c.)  az időmérő chipet nem rendeltetésszerűen használja.

d.) nem saját nevezéssel, mástól átvett rajtszámmal fut

1. **A frissítésről**

A Résztvevő tudomásul veszi, hogy a frissítőponton kapott poharat és egyéb csomagolóanyagot kizárólag a frissítő- és váltópontokon dobhatja el, ahonnan a Szervező ezt elszállítja. Az útvonalon a szemét eldobása nem megengedett, ennek megszegése azonnali kizárást von maga után.

1. **A Részvevők életkorára vonatkozó szabályokról**

Az 5km-es, illetve 10 km-es futamon 10 év alatti gyermek kizárólag írásos szülői beleegyezéssel, illetve felnőtt kísérő jelenlétében futhat.

1. **Az orvosi beavatkozásról**

A Résztvevő elfogadja, hogy amennyiben a verseny ideje alatt az orvosi stáb az állapotát úgy ítéli meg, a versenyt nem folytathatja.

**Gyermekek egészsége**

A gyermekfutamokon induló kiskorúak szülei elfogadják, hogy gyermekük csak abban az esetben állhat rajtvonalhoz, amennyiben az egészségi állapota azt lehetővé teszi. Ezzel kapcsolatban felelősség nem terheli a Szervezőt.

1. **A szintidőkről**
* 5 km szintideje: 45 perc
* 10 km szintideje: 1 óra 30 perc
1. **A drónok használatáról**

A vonatkozó jogszabályok megtartása mellett, kizárólag a Szervező írásos engedélyével működtethetők drónok a rendezvény idején.

1. **Biztosítás**

A Résztvevő tudomásul veszi, hogy a nevezési díj biztosítást nem tartalmaz.

1. **Reklamáció**

A rendezvénnyel kapcsolatos bármely reklamáció a Szervező felé nyújtható be írásban, a rendezvény zárását követő 24 órán belül. Az ezen időpont után benyújtott reklamációt a Szervező nem köteles elbírálni.

Jó és biztonságos versenyzést kívánunk!

A szervező fenntartja a jogot a program és kiírás megváltoztatására.